ସେଫାଲୋପେଲଭିକ ଅସଙ୍ଗତି

ସବୁଠାରୁ ସାଧାରଣ କାରଣ ହେଉଛି ଏକ ଛୋଟ ଶ୍ରୋଣୀ ବା ପେଲଭିସ୍ । ଅନ୍ୟାନ୍ୟ କାରଣରେ ଅତ୍ୟଧିକ ବଡ ଶିଶୁ ଅନ୍ତର୍ଭୁକ୍ତ, ଯାହା ହାଇଡ୍ରୋସେଫାଲସ, ଥାଇରଏଡ ଅର୍ବୁଦ କିମ୍ବା ମାକ୍ରୋସୋମିଆ କାରଣରୁ ହୋଇପାରେ । କେତେକ ମଧ୍ୟ ଆପେକ୍ଷିକ ଆକାର ଅସୁବିଧାକୁ ଅନ୍ତର୍ଭୁକ୍ତ କରନ୍ତି ଯେପରିକି ଶିଶୁ ମୁଣ୍ଡର ଭୁଲ ଉପସ୍ଥାପନା । ବିପଦ କାରକଗୁଡିକ ମାତାର କ୍ଷୁଦ୍ର ଉଚ୍ଚତା (୧.୬୦ମିଟର ବା ୫.୨ଫୁଟ), ରିକେଟ୍, ଏବଂ ପୂର୍ବତନ ପେଲଭିକ୍ ଭଙ୍ଗା ହୋଇପାରେ ।   ଶିଶୁର ମୁଣ୍ଡ ତଳକୁ ଖସିଯିବାରେ ବିଫଳତା ଏବଂ ଶିଶୁମାନଙ୍କର ମୁଣ୍ଡର ଆକାର ପରିବର୍ତ୍ତନ ଉପରେ ରୋଗ ନିର୍ଣ୍ଣୟ ନିର୍ଭର କରେ ଓ  ମେଡିକାଲ୍ ଇମେଜିଙ୍ଗ‌ଦ୍ୱାରା ସମର୍ଥିତ ହୋଇପାରେ ।

ଚିକିତ୍ସା ପ୍ରାୟତ ସିଜରିଆନ ସେକସନ ଆବଶ୍ୟକ କରେ; କ୍ୱଚିତ ଯୋନୀପଥ ପ୍ରସନ କିମ୍ବା ଅକ୍ସିଟୋସିନ୍ ଇନଫ୍ୟୁଜନ୍ ବ୍ୟବହୃତ ହୁଏ । ଅକ୍ସିଟୋସିନ ଦେଲେ ଗର୍ଭାଶୟ ଫାଟିବାର ଆଶଙ୍କା ଥାଏ । ପ୍ରତିଷେଧକ ପ୍ରୟାସରେ ଶିଶୁର ଆକାର ବଡ଼ ଥିଲେ ୩୮ ସପ୍ତାହ ଗର୍ଭ ସମୟରେ ପ୍ରସବ କରେଇ ଦିଆଯାଏ । 

ପ୍ରାୟ ୨୫୦ ଗର୍ଭଧାରଣ ମଧ୍ୟରୁ ଜଣକର ସେଫାଲୋପେଲଭିକ୍ ଅସଙ୍ଗତି ହୁଏ । ସ୍ୱଳ୍ପ ଏବଂ ମଧ୍ୟମ ଆୟକାରୀ ଦେଶରେ ଫଳାଫଳ ସାଧାରଣତଃ ଖରାପ ହେବା ଦେଖାଯାଏ, ଯେଉଁଠାରେ ବିଶେଷଜ୍ଞ ଯତ୍ନ ପ୍ରାୟ ସୀମିତ ଥାଏ । ଉଚ୍ଚ ଆୟକାରୀ ଦେଶରେ କିଛି ମହିଳା ସାଧାରଣତଃ ସୁପାରିଶ କରାଯାଇଥିବା ପରିଚାଳନା ବିକଳ୍ପକୁ ମନା କରୁଛନ୍ତି । ପ୍ରସୂତି କ୍ଷେତ୍ରରେ ଆଇନଗତ ମାମଲା ପାଇଁ ଏହା ଏକ ଅପେକ୍ଷାକୃତ ସାଧାରଣ କାରଣ ଅଟେ ।

 ଆଧାର 

Category:ଚିକିତ୍ସା ବିଜ୍ଞାନ
Category:Translated from MDWiki